als_Latn dik_Latn sag_Latn
Mite false për trurinPublikuar 3 weeks ago në Express
Për trurin janë thënë shumë gjera, shkencore apo me sfond empirik.
Me poshtë janë disa të pavërteta, të cilat gabimisht përvoja popullore i ka ngritur në mite.
1. Stërvitja e trurit nuk përmirëson performancën e tij. Lojëra të tilla si, fjalëkryqet, apo teste të ndryshme nuk janë në gjendje të stërvitin trurin për të përforcuar aftësitë e tij, sikurse është menduar më parë. Këtë e thotë edhe një studim shkencor i financuar nga BBC. Eksperimenti konsistonte në krahasimin e aftësive të memories, arsyetimit dhe të tjera cilësive që lidhen me trurin e 8600 personave të cilët për një periudhe të caktuar kohe ishin vënë të luanin online lojëra të konceptuara enkas për të përmirësuar parametrat e mësipërm, me ato të 2700 personave të tjerë që nuk luajtën të tilla lojëra. Në fund të studimit, doli se grupi i parë nuk paraqiste asnjë ndryshim esencial që lidhen me sa thamë me sipër me ato të grupit të dyte. Ndërkohë, fjalëkryqet dhe gjëegjëzat ndikojnë pozitivisht në personat e prekur nga Alzheimer, pasi këto ndikojnë në zmadhimin e atyre zonave të trurit që preken nga sëmundja.
2. Alkooli nuk dëmton trurin. Deri me tani është menduar se truri dëmtohet nëse konsumohet alkool. E vetmja gjë që bën alkooli në tru është ndërprerja e përkohshme e funksionimit korrekt të qelizave nervore. Kjo shpjegon edhe faktin se alkooli na pengon të flasim korrekt, të arrijmë të kuptojmë, të mbajmë ekuilibrin. Sigurisht që kur abuzohet për një kohë të gjatë me të, këto ndryshime që evidentohen tek qelizat nervore mund të bëhen permanente.
3. Dëmtimet e lehta tëe kokës nuk dëmtojnë trurin. Ky i fundit ndodhet brenda kavitetit të kokës pikërisht për të suportuar goditje deri normale të kokës, por sigurisht që një goditje e fortë mund të çojë në tronditje të forte të qelizave që mund të rezultojnë të renda edhe kur vetë kafka nuk dëmtohet. Gjë kjo që lidhet edhe me vetë subjektin që pëson goditjet. Nga ana tjetër, dihet që indi trunor ruan aftësi të mëdha kompensuese, çka do të thotë që kur një pjese dëmtohet, funksionet e saj përmbushen nga zona të tjera të trurit, thotë Raj Kapoor, neurolog pranë National Hospital for Neurology and Neurosurgery në Londër.
4. Truri ndryshon përgjatë shtatzënisë? Shumë femra pësojnë dobësim të memories gjatë shtatzënisë, por nuk ka prova të mjaftueshme që flasin për ndryshim strukturore të trurit. Kujtesa në këtë rast lidhet me ndryshimin e nivelit të hormoneve në gjak.
5. Cila është ngjyra e trurit. Edhe pse truri shpesh quhet edhe si materia gri, ngjyra e tij shkon nga gri në të bardhekrem. Pjesa e bardhe është përberë nga mielina, indi që mbledh qelizat, ndërkohë që me ngjyrë gri është indi ku ndodhen qelizat nervore. Ka edhe një nuance tjetër që quhet substanca tigra, ku ndodhen qendrat e të parit dhe të të kuptuarit.
6. Truri i meshkujve është i ndryshëm nga ai i femrave? Nëse i vendos pranë njëri-tjetri, ato nuk paraqesin asnjë ndryshim anatomik. I vetmi ndryshim është madhësia, që tek femrat është rreth 10% më i vogël. Megjithatë, neë vitin 2013 është parë se mes dy tipave të trurit ka diferenca të ndjeshme që lidhen me numrin e lidhjeve të qelizave dhe qendrave nervore. Tek femrat lidhja mes hemisferës se djathtë dhe të majte është më e mirë, ndërkohë që tek meshkujt, lidhjet më të mira janë mes qendrave nervore të se njëjtës hemisfere.
7. Personaliteti i njeriut përcaktohet edhe nga ajo anë e trurit që përdor më shumë. Një studim i Universitetit të Utah, evidentoi se në fakt njeriu përdor njësoj të dyja anët e trurit, ndërkohë qe është e vërtetë se pjesa e majtë komandon të djathtën dhe anasjelltas.
8. Inteligjenca e njeriut lidhet me madhësinë e trurit. Kjo nuk është e vërtetë. Truri i Einstein ishte pak me i vogël se normalja.
9. A mund të ushqehet truri? Kjo është e vërtetë. Fëmijët që menjëherë pas qumështit të nënës ushqehen me bishtajore, fruta, zarzavate dhe djathë përgjatë 15 dhe 24 muajve, në moshën 8 vjeçare, ata kanë më shumë mundësi që të kenë një nivel të IQ më të lartë së të tjerët.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn